E-2322/2006

Mál þetta var höfðað 18. apríl 2006.

Í stefnu segir:

„Aðilar málsins eru:

Stefnandi: J-kk-nf E-kk-nf L-kk-nf, kt. [ ... ], Blásölum 22, 201 Kópavogur, sem eigandi og framkvæmdastjóri Spektar sf., kt. [ ... ], Blásölum 22, 201 Kópavogur.

Stefndu: Fasteignamiðlunin Múli ehf., kt. [ ... ], Síðumúla 11, 108, Reykjavík, fyrirsvarsmaður S-kk-nf K-kk-nf stjórnarmaður og framkvæmdastjóri, kt. [ ... ], Þingási 9, 110 Reykjavík og S-kk-nf K-kk-nf, kt. [ ... ], Þingási 9, 110 Reykjavík.“

Um heiti málsins, að því er varðar tilgreiningu stefnanda, skal fram tekið að þar er farið eftir skráningu í málaskrárforrit sem gerð var við þingfestingu málsins af ólöglærðum starfsmanni dómsins.

Stefnandi krefst þess að stefndu verði dæmdir in solidum til að greiða sér skuld að fjárhæð 1.800.000 krónur með dráttarvöxtum samkvæmt III. kafla vaxtalaga nr. 38/2001 frá 1. apríl 2006 til greiðsludags auk málskostnaðar.

Stefndu krefjast þess að þeir verði sýknaðir af kröfum stefnanda og að mál þetta verði sameinað málum nr. 2211/2006 og 1845/2006 sem rekin séu milli sömu aðila (þar er átt við J-kk-þf E-kk-þf L-kk-þf sem stefnanda-innskot dómara) fyrir Héraðsdómi Reykjavíkur. Þá krefjast stefndu málskostnaðar úr hendi stefnanda.

Um málsatvik og málsástæður segir í stefnu að krafa stefnanda sé byggð á víxli að fjárhæð 1.800.000 krónur, útgefnum af stefnda, S-kk-þgf K-kk-þgf, hinn 1. desember 2005 en samþykktum af stefnda, Fasteignamiðluninni Múla ehf., til greiðslu 1. apríl 2006 í Íslandsbanka hf., Reykjavík. Víxillinn sé án afsagnar og framseldur af útgefanda. Stefnandi sé handhafi víxilsins. Skuldin hafi ekki fengist greidd þrátt fyrir innheimtutilraunir og sé því nauðsynlegt að höfða mál til greiðslu hennar. Vísað er til víxillaga nr. 93/1933, einkum 7. kafla laganna um fullnustu vegna greiðslufalls. Málið er sagt vera rekið samkvæmt 17. kafla laga nr. 91/1991 um meðferð einkamála.

Umstefndur víxill liggur frammi og svarar til framangreindrar lýsingar. Á áföstum fylgiseðli („svuntu“) hans segir að óskað sé eftir að Íslandsbanki hf. kaupi víxilinn og seljandi sé Spekt sf.

Sýknukröfu sína byggja stefndu á því að samkvæmt áritun á fylgiseðil víxilsins sé það fyrirtækið Spekt sf. sem talið sé vera eigandi víxilsins. Stefnandi hafi ekki gert neina grein fyrir því hvers vegna málinu sé stefnt í hans nafni en ekki Spektar sf. Því verði að líta svo á að um aðildarskort sé að ræða og beri með hliðsjón af 16. gr. laga nr. 91/1991 að sýkna stefndu.

Þá sé réttur stefnanda gagnvart stefnda, S-kk-þgf, sem útgefanda víxilsins fallinn niður fyrir vangeymslu, sbr. 38. gr. víxillaga, sbr. 2. mgr. 46. gr. og 45. gr. sömu laga.

Krafa um sameiningu málsins við tiltekin mál er á því reist að þau séu öll sprottin af kaupum J-kk-ef E-kk-ef L-kk-ef á 47% hlut stefnda S-kk-ef í stefnda, Fasteignamiðluninni Múla ehf., sbr. 1. mgr. 30. gr., 1. mgr. 27. gr. og 1. mgr. 19. gr. laga nr. 91/1991.

Í þinghaldi 26. þ.m. lýsti dómarinn yfir að sér virtist að vísa bæri málinu frá dómi af sjálfsdáðum vegna óljósrar kröfugerðar varðandi tilgreiningu stefnanda og var lögmönnum gefinn kostur á að tjá sig um þetta. Lögmaður stefnanda lýsti yfir að stefnandi málsins sé Spekt sf. eins og ljóst megi vera en J-kk-nf E-kk-nf L-kk-nf sé tilgreindur í stefnunni sem fyrirsvarsmaður (eigandi og framkvæmdastjóri) stefnanda. Lögmaður stefndu kvaðst telja rétt að vísa málinu frá dómi af þeirri ástæðu sem að framan getur. Málið var að því búnu tekið til úrskurðar.

Hér að framan er skráð orðrétt kröfugerð í stefnu málsins. Lögmaður stefnanda kveður hann vera Spekt sf. Vörnum er haldið uppi á þeirri forsendu að stefnandi sé J-kk-nf E-kk-nf L-kk-nf, sem að mati dómarans er eðlilegt samkvæmt orðanna hljóðan og vegna þess að Spekt ehf. er ekki í upphafi tilgreind sem stefnandi og J-kk-nf E-kk-nf L-kk-nf nefndur sem fyrirsvarsmaður hans, andstætt því sem gildir um stefndu, Fasteignamiðlunina Múla ehf., sem skýrlega er tilgreind sem slík og fyrirsvarsmaður sagður vera S-kk-nf K-kk-nf. Þá er í málskostnaðarreikningi, sem fram var lagður af hálfu stefnanda, stefnandinn sagður vera J-kk-nf E-kk-nf L-kk-nf; heiti málsins J-kk-nf E-kk-nf L-kk-nf gegn Fasteignamiðluninni Múla ehf.

Hin óljósa kröfugerð varðandi tilgreiningu stefnanda aftrar því að viðhlítandi vörnum verði við komið og dómur réttilega lagður á málið. Niðurstaða úrskurðarins er samkvæmt þessu sú að vísa beri málinu frá dómi af sjálfsdáðum. Ákveðið er að málskostnaður skuli falla niður.

Úrskurðinn kveður upp S-kk-nf H. S-kk-nf héraðsdómari.

Ú r s k u r ð a r o r ð:

Máli þessu er vísað frá dómi.

Málskostnaður fellur niður.

S-kk-nf H. S-kk-nf.